Kaišiadorių kultūros centro

2022 m.  vasario  mėnesio renginiai 
	Data
	Renginys
	Vieta
	Atsakingas asmuo
	Aprašymas

	3 d. 

18.00 val.
	Kino filmas vaikams ,,Aplink pasaulį per 80 dienų“
	Kaišiadorių kultūros centras
	Arnoldas Škimelis
	Beždžioniukas Paspartas turi svajonę – tapti didžiu atradėju ir užkeliauti pasaulį! Vieną dieną jis sutinka ėdrų ir nutrūktgalvį varlių Filą, siekiantį lažintis, kad per 80 dienų gali apkeliauti pasaulį ir

uždirbti 10 milijonų moliuskų! Trokšdamas pasinaudoti vos kartą gyvenime pasitaikančia galimybe, Paspartas drauge su naujuoju draugu leidžiasi į beprotišką ir nuotykių kupiną kelionę aplink pasaulį, kurioje netrūks staigmenų ir įvykių, kurių naujai iškepti draugai visai neplanavo...

Oskarui nominuotas režisierius Samuel Tourneux ir animacinio filmo „Ledynmetis 2“ scenarijaus autorius pristato Žiulio Verno romano „Aplink pasaulį per 80 dienų“ motyvais sukurtą nuotaikingą animacinį filmą, siūlantį pabuvoti ten, kur dar nebuvote įkėlę kojos!
Režisierius: Samuel Tourneux

Scenarijus: Gerry Swallow, David Michel, Jules Verne (romanas)

Įgarsina: Damien Frette, Julien Crampon, Kaycie Chase

Lietuviškai įgarsina: Audronė Daugėlytė, Neringa Varnelytė, Tomas Žaibus, Mindaugas Černiauskas, Ridas Žirgulis, Saulius Bagaliūnas

Dubliažo režisierius: Linas Kalėda („Aktida“)

Šalis: Prancūzija, Belgija

Trukmė: 82 min

Treileris: https://youtu.be/6vbjHvHzW94

Premjera Lietuvoje: 2021.12.10

Bilieto kaina 5 eur.



	8 d. – kovo 8 d.
	Medžio drožinėjimo  ir dailės būrelių  narių darbų paroda ,,Žiema, žiema, bėk iš kiemo!“
	Kaišiadorių kultūros centras
	Vidmantas Kapačiūnas, Rita Galkuvienė
	Dailės būrelio narių darbai kviečia pasidžiaugti gamtos vaizdais, o jaunųjų drožėjų medinės Užgavėnių kaukės primena, kad tuoj kviesim pavasarį, o žiemą iš kiemo varysim.

	10d. 

18.00 val.
	Kino filmas suaugusiems ,,Vyras už pinigus“
	Kaišiadorių kultūros centras
	Arnoldas Škimelis
	„Vyras už pinigus“ – romantinė komedija apie meilę, pinigus ir mokesčius, kupina humoro ir smagių nesusipratimų.

 Kai atkakli mokesčių inspektorė imasi dar vieno savo tyrimo, kurio sėkmė gali garantuoti

vadovės postą, kelyje pasitaikęs žavus įtariamasis sumaišo visas kortas ir primena tikrąsias

vertybes.

 Filme pagrindinius vaidmenis atlieka Sandra Daukšaitė ir humoristas ir renginių bei TV laidų

vedėjas Justinas Jankevičius, šį kartą nustebinęs puikiais aktoriniais sugebėjimais.

Anonsas: https://www.youtube.com/watch?v=CIOIhyp75hw
Žanras: Romantinė komedija

Cenzas: N-13

Trukmė: 1:44

Režisierius: Justinas Krisiūnas

Vaidina: Justinas Jankevičius, Sandra Daukšaitė-Petrulėnė, Akvilė Vitkūnaitė, Julius Zalakevičius, Aldona Vilutytė.

Bilieto kaina 6 eur.

	15 d. – kovo 9 d.
	 Viktoro Žilinsko grafikos  darbų paroda ,,Dainų  skrynią atvėrus“ 
	Kaišiadorių kultūros centras
	Lina Urbanavičienė
	Tautodailininkas, literatas, pedagogas Viktoras Žilinskas tapo 2020 metų „Aukso vainiko“, aukščiausio tautodailės apdovanojimo, laureatu. Nors daugiau kaip tris dešimtmečius gyvenantis Kaune, bet niekad gimtojo Žiemgalos krašto nepamiršęs ir kartu su vietos tautodailininkais apžiūrose atstovaujantis būtent Joniškiui ir Šiaulių regionui, jis buvo įvertintas už lino raižinius, kuriuose persipina pagoniškojo ir krikščioniškojo pasaulių simboliai.

	16 d.

10.00 val.

11.00 val.
	Šv. Mišios

Vasario 16-osios minėjimas


	Kaišiadorių katedra

T.Matulionio aikštė
	Arnoldas Škimelis
	Lietuvos valstybės atkūrimo dienos minėjimas.

	18 d.
18.00val.


	Naisių teatro koncertas (įėjimas tik turint pakvietimus su vietomis)
	Kaišiadorių kultūros centras
	Arnoldas Škimelis
	Naisių vasaros teatras visada siekia pamaloninti kasdienybės darbų ir rūpesčių nualintas žiūrovų širdis, dovanoti gerą nuotaiką, kartu pasidžiaugti ir paliudėti. Naisių vasaros teatras – lietuvių literatūros skleidėjas – didžiuojasi pasirinkta veiklos kryptimi, įsijungdamas į bendrą lietuvių kultūros plėtros tėkmę. Muzika, judesys, dainuojamoji poezija – toks Naisių vasaros teatro repertuaras – domina ir traukia tiek ieškantį savęs jauną, tiek subrendusį ir gyvenimo patirties turintį žiūrovą.

	19 d.

18.00 val.
	Naisių teatro muzikinė drama ,,Beatričė“ (N-14) pagal J. Grušo dramą ,,Meilė, džiazas ir velnias“ (įėjimas tik turint pakvietimus su vietomis)
	Kaišiadorių kultūros centras
	Arnoldas Škimelis
	Režisieriui Arvydui Lebeliūnui jau ilgą laiką galvoje kirbėjo mintis atskleisti dviejų nesutaikomų priešų: gėrio ir blogio, meilės ir velnio grumtynes. Ši kova visu ryškumu atsiskleidžia J. Grušo tragikomedijoje „Velnias, meilė ir džiazas“. Šis kūrinys tapo neatsitiktiniu, o sąmoningu įkvėpimu ir pagrindu sukurti muzikinę dramą „Beatričė“. Čia atskleidžiama aistrų prigimtis, paverčianti žmogų žvėrimi ir atvirkščiai. Žiūrovas režisieriaus dėka, įtraukiamas į jaunų žmonių gyvenimo sūkurį, kur valdo pašėlusi muzika ir meilės aistra. Visą valdanti sistema įkalina jaunus žmones mele, primesdama tarybinės moralės normas. O žmogaus prigimtyje kodas – būti laisvam, gyventi! Visą tai verčia priešintis tuometinei sistemai, tėvų diktuojamai moralei, net užgimusiai širdyje meilei. Tačiau ne viskas tėra akla tamsa. Kas gi nugalės – meilė ar tamsa? Atsakymas slypi ne tik pačioje pjesės pabaigoje, bet ir kiekvieno žiūrovo širdyje.

Spektaklyje atliekamos grupių “Gintarėliai”, “Kertukai”, “Eglutès”, “Antanėliai”, “Gėlių vaikai”  dainos.

	24 d. –

 kovo 9 d.
	Lietuvos mokinių liaudies dailės konkurso „Sidabro vainikėlis“ rajoninio turo paroda
	Kaišiadorių kultūros centras
	Lina Urbonavičienė
	Lietuvos nacionalinio kultūros centro organizuojamo konkurso „Sidabro vainikėlis“  rajoninis turas-paroda Kaišiadorių kultūros centre. „Sidabro vainikėlio“ parodų ciklas sumanytas tam, kad talentingi vaikai ir jaunuoliai, besidomintys liaudies daile, galėtų visuomenei parodyti savo darbus. Jaunieji kūrėjai ne tik varžosi dėl geriausiųjų vardo, simbolinių „Sidabro vainikėlio“ prizų, bet ir yra skatinami tobulinti savo žinias, meninius gebėjimus, dailiųjų amatų įgūdžius.

	25 d.

18.00 val.
	Kultūros centro grupės „Jazz-goulash“ ir svečių koncertas
	Kaišiadorių kultūros centras
	Aistė Gudeliauskaitė

Stanislovas Straševičius
	Penktadienio vakarą kviečiame praleisti džiazo muzikos glėbyje. Koncertuos Kaišiadorių kultūros centro grupė „Jazz-goulash“ ir svečiai! 

	26 d.

10.00-21.00 val.
	Kaišiadorių r. sav. kultūros centrų stendas Vilniaus knygų mugėje
	Litexpo parodų rūmai
	Aistė Gudeliauskaitė
	Kaišiadorių rajono kultūros centrų veiklos pristatymas Vilniaus knygų mugėje.


